CELEX: 52006PC0902
Language: el
Date: 2006-12-22
Title: Πρόταση οδηγία του Ευρωπαϊκου Κοινοβουλίου και του Συμβουλίου για την τροποποίηση της οδηγίας 2006/48/ΕΚ σχετικά με την ανάληψη και την άσκηση δραστηριότητας πιστωτικών ιδρυμάτων, όσον αφορά την άσκηση των εκτελεστικών αρμοδιοτήτων που ανατίθενται στην Επιτροπή

Σημαντική ανακοίνωση νομικού περιεχομένου

|

52006PC0902

Πρόταση οδηγία του Ευρωπαϊκου Κοινοβουλίου και του Συμβουλίου για την τροποποίηση της οδηγίας 2006/48/ΕΚ σχετικά με την ανάληψη και την άσκηση δραστηριότητας πιστωτικών ιδρυμάτων, όσον αφορά την άσκηση των εκτελεστικών αρμοδιοτήτων που ανατίθενται στην Επιτροπή  /* COM/2006/0902 τελικό - COD 2006/0284 */  

	Βρυξέλλες, 22.12.2006COM(2006) 902 τελικό2006/0284 (COD)ΠρότασηΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια την τροποποίηση της οδηγίας 2006/48/ΕΚ σχετικά με την ανάληψη και την άσκηση δραστηριότητας πιστωτικών ιδρυμάτων, όσον αφορά την άσκηση των εκτελεστικών αρμοδιοτήτων που ανατίθενται στην Επιτροπή(υποβληθείσα από την Επιτροπή)2006/0284 (COD)ΠρότασηΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια την τροποποίηση της οδηγίας 2006/48/ΕΚ σχετικά με την ανάληψη και την άσκηση δραστηριότητας πιστωτικών ιδρυμάτων, όσον αφορά την άσκηση των εκτελεστικών αρμοδιοτήτων που ανατίθενται στην Επιτροπή(Κείμενο που παρουσιάζει ενδιαφέρον για τον ΕΟΧ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 47, παράγραφος 2, πρώτη και τρίτη πρόταση,την πρόταση της Επιτροπής[1],τη γνώμη της Οικονομικής και Κοινωνικής Επιτροπής[2],τη γνώμη της Ευρωπαϊκής Κεντρικής Τράπεζας,Αποφασίζοντας σύμφωνα με τη διαδικασία που προβλέπεται στο άρθρο 251 της συνθήκης[3],Εκτιμώντας τα ακόλουθα:(1) Η οδηγία 2006/48/ΕΚ του Ευρωπαϊκού Κοινοβουλίου και του Συμβουλίου[4] προβλέπει ότι ορισμένα μέτρα πρέπει να θεσπιστούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή[5].(2) Η απόφαση 1999/468/ΕΚ τροποποιήθηκε με την απόφαση 2006/512/ΕΚ, η οποία θέσπισε κανονιστική διαδικασία με έλεγχο για τα μέτρα γενικής εμβέλειας με αντικείμενο την τροποποίηση μη ουσιαστικών στοιχείων μιας βασικής πράξης που εκδόθηκε σύμφωνα με τη διαδικασία η οποία αναφέρεται στο άρθρο 251 της συνθήκης, μεταξύ άλλων με την κατάργηση ορισμένων από τα στοιχεία αυτά ή με τη συμπλήρωση της πράξης μέσω της προσθήκης νέων μη ουσιαστικών στοιχείων.(3) Σύμφωνα με την κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής[6] σχετικά με την απόφαση 2006/512/ΕΚ, οι πράξεις που ισχύουν ήδη πρέπει να προσαρμοστούν σύμφωνα με τις ισχύουσες διαδικασίες. Η εν λόγω δήλωση περιλαμβάνει κατάλογο πράξεων οι οποίες πρέπει να προσαρμοστούν επειγόντως, περιλαμβανομένης της οδηγίας 2006/48/ΕΚ.(4) Ενδείκνυται ιδίως να εξουσιοδοτηθεί η Επιτροπή να προβεί σε τεχνικές προσαρμογές και να θεσπίσει εκτελεστικά μέτρα για να λαμβάνονται υπόψη, μεταξύ άλλων, οι τεχνικές εξελίξεις των χρηματοπιστωτικών αγορών και να διασφαλίζεται η ομοιόμορφη εφαρμογή της οδηγίας 2006/48/ΕΚ. Ειδικότερα, τα εν λόγω μέτρα προορίζονται να αποσαφηνίσουν τους ορισμούς, να τροποποιήσουν το πεδίο των εξαιρέσεων, να επεξεργαστούν ή να συμπληρώσουν τις διατάξεις της οδηγίας μέσω τεχνικών προσαρμογών που αφορούν τον καθορισμό των ίδιων κεφαλαίων, την οργάνωση, τον υπολογισμό και την εκτίμηση των κινδύνων και των χρηματοδοτικών ανοιγμάτων, και να προσφέρουν λεπτομερείς προδιαγραφές για τις υποχρεώσεις γνωστοποίησης που επιβάλλονται στις αρμόδιες αρχές. Καθόσον τα μέτρα αυτά είναι γενικής φύσεως και αποβλέπουν στην τροποποίηση μη ουσιαστικών στοιχείων της οδηγίας 2006/48/ΕΚ και στην συμπλήρωσή της μέσω της προσθήκης νέων μη ουσιαστικών στοιχείων, πρέπει να εγκριθούν σύμφωνα με την κανονιστική διαδικασία με έλεγχο που προβλέπεται στο άρθρο 5α της απόφασης 1999/468/EΟΚ.(5) Η οδηγία 2006/48/ΕΚ προβλέπει χρονικό περιορισμό όσον αφορά τις εκτελεστικές αρμοδιότητες που ανατίθενται στην Επιτροπή. Στην κοινή δήλωσή τους σχετικά με την απόφαση 2006/512/ΕΚ, το Ευρωπαϊκό Κοινοβούλιο, το Συμβούλιο και η Επιτροπή δήλωσαν ότι η απόφαση 2006/512/ΕΚ παρέχει οριζόντια και ικανοποιητική λύση στην επιθυμία του Ευρωπαϊκού Κοινοβουλίου να ελέγχει την εφαρμογή των πράξεων που έχουν θεσπιστεί στο πλαίσιο της διαδικασίας της συναπόφασης και ότι, κατά συνέπεια, πρέπει να ανατεθούν εκτελεστικές αρμοδιότητες στην Επιτροπή χωρίς χρονικά όρια. Το Ευρωπαϊκό Κοινοβούλιο και το Συμβούλιο δήλωσαν επίσης ότι θα εξασφαλίσουν την όσον το δυνατό ταχύτερη έγκριση των προτάσεων που αποσκοπούν στην κατάργηση των διατάξεων των πράξεων οι οποίες προβλέπουν χρονικό όριο στην ανάθεση εκτελεστικών αρμοδιοτήτων στην Επιτροπή. Μετά την καθιέρωση της κανονιστικής διαδικασίας με έλεγχο, πρέπει να καταργηθεί η διάταξη που θέτει χρονικό περιορισμό στην οδηγία 2006/48/ΕΚ.(6) Η οδηγία 2006/48/ΕΚ θα πρέπει συνεπώς να τροποποιηθεί αναλόγως.(7) Επειδή οι τροποποιήσεις που πρέπει να γίνουν στην οδηγία 2006/48/ΕΚ με την παρούσα οδηγία είναι τεχνικού χαρακτήρα και αφορούν μόνο τις διαδικασίες της επιτροπής, δεν χρειάζεται να μεταφερθούν από τα κράτη μέλη. Είναι επομένως αναγκαίο να καθοριστούν διατάξεις σχετικά με αυτό,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 2006/48/ΕΚ τροποποιείται ως εξής:1.  Το άρθρο 150 τροποποιείται ως εξής:2.  Στην παράγραφο 1, η εισαγωγική πρόταση αντικαθίσταται από το ακόλουθο κείμενο:«Υπό την επιφύλαξη, όσον αφορά στα ίδια κεφάλαια, της πρότασης την οποία η Επιτροπή οφείλει να υποβάλει δυνάμει του άρθρου 62, οι τεχνικές προσαρμογές που αποσκοπούν στην τροποποίηση μη ουσιαστικών στοιχείων της παρούσας οδηγίας, όσον αφορά τις ακόλουθες περιπτώσεις, θεσπίζονται σύμφωνα με την κανονιστική διαδικασία με έλεγχο του άρθρου 151, παράγραφος 2».3.  Στην παράγραφο 2, η εισαγωγική πρόταση αντικαθίσταται από το ακόλουθο κείμενο:«Η Επιτροπή δύναται, σύμφωνα με την κανονιστική διαδικασία με έλεγχο που αναφέρεται στο άρθρο 151 παράγραφο 2, να θεσπίσει τα ακόλουθα μέτρα που προορίζονται να τροποποιήσουν μη ουσιαστικά στοιχεία της παρούσας οδηγίας με τη συμπλήρωσή της.»4.  Οι παράγραφοι 3 και 4 διαγράφονται.5.  Το άρθρο 151 τροποποιείται ως εξής:6.  Η παράγραφος 2 αντικαθίσταται ως εξής:«2. Σε περίπτωση παραπομπής στην παρούσα παράγραφο, ισχύουν το άρθρο 5α παράγραφοι 1 έως 4 και το άρθρο 7 της απόφασης 1999/468/EΚ, λαμβανομένων υπόψη των διατάξεων του άρθρου 8 της εν λόγω απόφασης».7.  Η παράγραφος 3 διαγράφεται.Άρθρο 2Η παρούσα οδηγία αρχίζει να ισχύει την […] ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης .Άρθρο 3Η παρούσα οδηγία απευθύνεται στα κράτη μέλη.Βρυξέλλες, […]Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο Πρόεδρος[pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic] [1][2][3][4][5] ΕΕ L 184 της 17.7.1999, σ. 23. Απόφαση όπως τροποποιήθηκε με την απόφαση 2006/512/ΕΚ (ΕΕ L 200 της 22.7.2006, σ. 11).[6] ΕΕ C255 της 21.10.2006, σ. 1.